ai4bharat/Pralekha huggingface dataset:
വിദ്യാഭ്യാസ മന്ത്രാലയം
സ്വച്ഛ ഭാരത് വേനല് ഇന്റേണ്ഷിപ്പില് പങ്കെടുക്കുന്നതിന് കേന്ദ്രമന്ത്രിയുടെ ആഹ്വാനം
'സ്വച്ഛ ഭാരത് വേനല് ഇന്റേണ്ഷിപ്പ്: ശുചിത്വത്തിന്റെ 100 മണിക്കൂറുകള്' പ്രചാരണ പരിപാടിയില് പങ്കെടുത്തു കൊണ്ട് ദേശീയ തല സ്വച്ഛ ഭാരത് ദൗത്യത്തിന്റെ ഭാഗമാകാന് വിദ്യാര്ത്ഥികള് മുന്നോട്ട് വരണമെന്ന് കേന്ദ്ര മാനവ വിഭവശേഷി വികസന വകുപ്പ് മന്ത്രി ശ്രീ പ്രകാശ് ജാവദേക്കര് ആഹ്വാനം ചെയ്തു. കേന്ദ്ര കുടിവെള്ള, ശുചിത്വ മന്ത്രാലയവുമായി ചേര്ന്ന് കേന്ദ്ര മാനവ വിഭവശേഷി വികസന വകുപ്പ് നടത്തുന്ന പ്രചാരണ പരിപാടി 2018 മെയ് 1 മുതല് ജൂലൈ 31 വരെയാണ് നടക്കുന്നത്.
വേനലവധിക്കാലത്ത് 10 മുതല് 15 ദിവസം വരെ നീളുന്ന ഇന്റേണ്ഷിപ്പിന്റെ ഭാഗമായി യുവാക്കള് ഗ്രാമങ്ങളില് സന്ദര്ശനം നടത്തി അവ വൃത്തിയാക്കും. മികച്ച ഇന്റേണുകള്ക്ക് ക്യാഷ് അവാര്ഡ് അടക്കമുള്ള സമ്മാനങ്ങള് നല്കുന്നതാണ്. 2018 മെയ് 15നാണ് ഇതിനായി രജിസ്റ്റര് ചെയ്യേണ്ട അവസാന തീയതി.
IE/BSN
(Visitor Counter : 39
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ് മരണനിരക്ക് 1.5 ശതമാനത്തിലും താഴ്ന്നു
മഹാമാരിക്കെതിരായ ആഗോളതലത്തിലുള്ള യോജിച്ച പോരാട്ടത്തിൽ ഇന്ത്യ നിർണായക വിജയം കൈവരിച്ചു. കോവിഡ് മരണനിരക്ക്  1.5 ശതമാനത്തിലും താഴ്ന്നു. തുടർന്നുകൊണ്ടിരിക്കുന്ന ഈ ഇടിവിൽ മരണനിരക്ക് ഇന്ന് 1.49 ശതമാനം ആയി. ഇന്ത്യയിലെ മരണവും പത്തു ലക്ഷത്തിൽ 88 എന്ന താഴ്ന്ന നിലയിലാണ്.
ലോകത്തിൽ ഏറ്റവും കുറഞ്ഞ മരണ നിരക്കുകൾ ഉള്ള രാജ്യങ്ങളിൽ ഒന്ന് ഇന്ത്യയാണ്. കഴിഞ്ഞ 24 മണിക്കൂറിനുള്ളിൽ 551 മരണമാണ് റിപ്പോർട്ട് ചെയ്തത്. ആകെ മരണങ്ങളിൽ 65 ശതമാനവും രേഖപ്പെടുത്തുന്നത് 5 സംസ്ഥാനങ്ങളിൽ മാത്രമാണ്. ആകെ മരണങ്ങളിൽ 36 ശതമാനത്തിലധികം മഹാരാഷ്ട്രയിലാണ്.
കഴിഞ്ഞ 24 മണിക്കൂറിനുള്ളിൽ 59,454 പേർ രോഗമുക്തരായി. 48,268 പേർ പുതിയ രോഗമുക്തരാണ്. ഇതോടെ മൊത്തം രോഗമുക്തരുടെ എണ്ണം 74 ലക്ഷം  കവിഞ്ഞു. ദേശീയ രോഗമുക്തി നിരക്ക് 91.34 ശതമാനമാണ്. നിലവിൽ രോഗം സജീവമായിട്ടുള്ളവർ രാജ്യത്തെ ആകെ പോസിറ്റീവ് രോഗികളുടെ 7.16 ശതമാനം മാത്രമാണ്‐ 5,82,649. തുടർച്ചയായ രണ്ടാം ദിവസവും രോഗബാധിതരുടെ എണ്ണം 6 ലക്ഷത്തിൽ താഴെയാണ്.
രോഗമുക്തരായ പുതിയ രോഗികളിൽ 79 ശതമാനവും 10 സംസ്ഥാനങ്ങളിലും, കേന്ദ്രഭരണ പ്രദേശങ്ങളിലും കേന്ദ്രീകരിച്ചിരിക്കുന്നതായി കണക്കാക്കപ്പെടുന്നു. ഒറ്റദിവസത്തെ രോഗമുക്തി കർണാടകത്തിലും മഹാരാഷ്ട്രയിലും 8,000ത്തിലധികമാണ്. കേരളത്തിൽ 7,000 ആണ്.
കഴിഞ്ഞ 24 മണിക്കൂറിനുള്ളിൽ 48,268 പേർക്ക് പുതുതായി രോഗം സ്ഥിരീകരിച്ചു. പുതുതായി രോഗം സ്ഥിരീകരിച്ചതിൽ 78 ശതമാനവും 10 സംസ്ഥാനങ്ങളിലും, കേന്ദ്രഭരണ പ്രദേശങ്ങളിലുമാണ്. മഹാരാഷ്ട്രയിലും കേരളത്തിലും 6,000 വീതം പുതുതായി രോഗം സ്ഥിരീകരിച്ചു. ഡൽഹിയിൽ 5,000 പേരാണുള്ളത്.
കഴിഞ്ഞ 24 മണിക്കൂറിനുള്ളിൽ 551 മരണം റിപ്പോർട്ട് ചെയ്യപ്പെട്ടു. ഇതിൽ 83 ശതമാനവും പത്ത് സംസ്ഥാനങ്ങളിലും, കേന്ദ്ര ഭരണ പ്രദേശങ്ങളിലുമാണ്. റിപ്പോർട്ട് ചെയ്യപ്പെട്ട പുതിയ മരണങ്ങളിൽ 23 ശതമാനവും മഹാരാഷ്ട്രയിൽ നിന്നാണ് .
പ്രധാനമന്ത്രിയുടെ ഓഫീസ്
അന്താരാഷ്ട്ര വനിതാ ദിനത്തില് നാരി ശക്തിയെ പ്രധാനമന്ത്രി അഭിവാദ്യം ചെയ്തു
അന്താരാഷ്ട്ര വനിതാ ദിനത്തില് നാരി ശക്തിയുടെ ചേതനയെ പ്രധാനമന്ത്രി ശ്രീ. നരേന്ദ്ര മോദി അഭിവാദ്യം ചെയ്തു
'അന്താരാഷ്ട്ര വനിതാ ദിനത്തില് നമ്മുടെ അജയ്യമായ നാരി ശക്തിയെ നാം അഭിവാദ്യം ചെയ്യുന്നു. വനിതാ ശാക്തീകരണം കൂടുതല് ശക്തമാക്കുന്നതിന് നിരവധി തീരുമാനങ്ങളെടുക്കാന് സാധിച്ചതില് നമുക്ക് അഭിമാനമുണ്ട്. വിവിധ മേഖലകളില് വനിതകള് കൈവരിച്ച ഗംഭീരമായ നേട്ടങ്ങളില് ഓരോ ഇന്ത്യക്കാരനും അഭിമാനിക്കുന്നു', പ്രധാനമന്ത്രി പറഞ്ഞു.
(AM MRD- 200
ശാസ്ത്ര സാങ്കേതിക മന്ത്രാലയം
ദേശീയ സംരംഭങ്ങൾക്ക് ശക്തി പകരാൻ, 25 ടെക്നോളജി ഇന്നൊവേഷൻ ഹബ്ബുകൾ വികസിച്ചുവരുന്ന നവ സാങ്കേതികവിദ്യകളെ പ്രോത്സാഹിപ്പിക്കുന്നു; ഐഐടി പാലക്കാട് ടെക്നോളജി ഐ-ഹബ് ഫൗണ്ടേഷനും പട്ടികയിൽ ഉൾപ്പെടുന്നു
നാഷണൽ മിഷൻ ഓൺ ഇന്റർഡിസിപ്ലിനറി സൈബർ-ഫിസിക്കൽ സിസ്റ്റംസ്  മുഖേന രാജ്യത്തുടനീളം സ്ഥാപിച്ച 25 ടെക്നോളജി ഇന്നൊവേഷൻ ഹബ്ബുകൾ , സുപ്രധാന മേഖലകളിലെ ദേശീയ സംരംഭങ്ങൾക്ക് ശക്തി പകരാൻ, വികസിച്ചുവരുന്ന നവ സാങ്കേതികവിദ്യകളെ പ്രോത്സാഹിപ്പിക്കുന്നു. കൂടാതെ ജനങ്ങളെ കേന്ദ്രീകരിച്ചുള്ള നിരവധി പ്രശ്നങ്ങൾക്ക് സാങ്കേതിക പരിഹാരങ്ങൾ കണ്ടെത്തുകയും ചെയ്യുന്നു.
ഈ ഹബ്ബുകൾ വഴി 46 പുതിയ സാങ്കേതികവിദ്യകൾ ഉൾപ്പെടെ 496 സാങ്കേതിക ഉൽപ്പന്നങ്ങൾ വികസിപ്പിച്ചെടുത്തിട്ടുണ്ട്.
ടെക്നോളജി ഇന്നൊവേഷൻ ഹബ്ബുകൾ, 13 ടെക്നോളജി ബിസിനസ് ഇൻകുബേറ്റർ , 54 സ്റ്റാർട്ട്-അപ്പുകൾ, സ്പിൻ-ഓഫ് കമ്പനികൾ എന്നിവ സ്ഥാപിക്കുന്നതിനും ഏകദേശം 928 തൊഴിലവസരങ്ങൾ സൃഷ്ടിക്കുന്നതിനും കാരണമായി.
ഇന്റലിജന്റ് കൊളാബറേറ്റീവ് സംവിധാനങ്ങളുടെ മേഖലയിൽ പ്രവർത്തിക്കുന്ന ഐഐടി പാലക്കാട് ടെക്നോളജി ഐ-ഹബ് ഫൗണ്ടേഷനും ഈ ഹബ്ബുകളുടെ പട്ടികയിൽ ഉൾപ്പെടുന്നു.
(Visitor Counter : 163
ന്യൂനപക്ഷകാര്യ മന്ത്രാലയം
ദേശീയ ന്യൂനപക്ഷ കമ്മീഷൻ ചെയർമാനായി സർദാർ ഇഖ്ബാൽ സിംഗ് ലാൽപുര ചുമതലയേറ്റു
ന്യൂ ഡൽഹി, സെപ്റ്റംബർ 10, 2021
കേന്ദ്ര ന്യൂനപക്ഷകാര്യ മന്ത്രി ശ്രീ മുഖ്താർ അബ്ബാസ് നഖ്വിയുടെ സാന്നിധ്യത്തിൽ ദേശീയ ന്യൂനപക്ഷ കമ്മീഷൻ ചെയർമാനായി സർദാർ ഇഖ്ബാൽ സിംഗ് ലാൽപുര ഇന്ന് ന്യൂ ഡൽഹിയിൽ ചുമതലയേറ്റു.
ചടങ്ങിൽ സംസാരിച്ച ശ്രീ നഖ്വി, സർദാർ ഇക്ബാൽ സിംഗ് ലാൽപുരയ്ക്ക് പുതിയ ഉത്തരവാദിത്ത്വത്തിൽ ആശംസകൾ നേർന്നു. "സബ്കാ സാത്ത്, സബ്കാ വികാസ്, സബ്കാ വിശ്വാസ്, സബ്ക പ്രയാസ്"- എല്ലാവര്ക്കും ഒപ്പം എല്ലാവരുടെയും വികസനം, എല്ലാവരുടെയും വിശ്വാസം, എല്ലാവരുടെയും പരിശ്രമം” എന്നിവക്കായി പ്രധാനമന്ത്രി ശ്രീ നരേന്ദ്ര മോദിയുടെ പ്രതിബദ്ധത ശക്തിപ്പെടുത്തുന്നതിന് ഭരണ, സാമൂഹിക, സാഹിത്യ മേഖലകളിലെ സർദാർ ഇക്ബാൽ സിംഗ് ലാൽപുരയുടെ വിശാലമായ അനുഭവം സഹായകമാകുമെന്നും ശ്രീ നഖ്വി പറഞ്ഞു.
RRTN/SKY
(Visitor Counter : 152
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 197.95 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.69 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,11,711
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 16,103 പേര്ക്ക്
രോഗമുക്തി നിരക്ക് നിലവില് 98.54%
പ്രതിവാര രോഗസ്ഥിരീകരണ നിരക്ക് 3.81%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 197.95 കോടി  പിന്നിട്ടു. 2,58,31,465 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.69 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,09,119
രണ്ടാം ഡോസ് 1,00,67,432
കരുതല് ഡോസ് 57,42,274
മുന്നണിപ്പോരാളികള്
ഒന്നാം ഡോസ് 1,84,24,422
രണ്ടാം ഡോസ് 1,76,29,443
കരുതല് ഡോസ് 1,04,24,485
12-14 പ്രായപരിധിയിലുള്ളവര്
ഒന്നാം ഡോസ് 3,69,03,521
രണ്ടാം ഡോസ് 2,39,52,729
15-18 പ്രായപരിധിയിലുള്ളവര്
ഒന്നാം ഡോസ് 6,05,14,353
രണ്ടാം ഡോസ് 4,90,21,990
18-44 പ്രായപരിധിയിലുള്ളവര്
ഒന്നാം ഡോസ് 55,83,51,174
രണ്ടാം ഡോസ് 50,21,95,702
കരുതല് ഡോസ് 32,05,908
45-59 പ്രായപരിധിയിലുള്ളവര്
ഒന്നാം ഡോസ് 20,34,64,141
രണ്ടാം ഡോസ് 19,36,41,226
കരുതല് ഡോസ് 25,85,574
60നുമേല് പ്രായമുള്ളവര്
ഒന്നാം ഡോസ് 12,72,77,086
രണ്ടാം ഡോസ് 12,09,62,483
കരുതല് ഡോസ് 2,46,99,901
കരുതല് ഡോസ് 4,67,58,142
ആകെ 1,97,95,72,963
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 1,11,711 ; ഇത് രാജ്യത്തെ മൊത്തം സജീവ കേസുകളുടെ 0.26% ആണ്.
ദേശീയ രോഗമുക്തി നിരക്ക് 98.54% ആണ്. കഴിഞ്ഞ 24 മണിക്കൂറിനുള്ളില് 13,929 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,28,65,519 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 16,103 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,76,720 പരിശോധനകള് നടത്തി. ആകെ 86.36 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 3.81 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.27 ശതമാനമാണ്.
(ND
PIB Headquarters
കര്ഷകരുടെ വരുമാനം ഇരട്ടിയാക്കുന്നതിനുള്ള കര്മ്മപരിപാടിയുടെ പ്രഖ്യാപനം ഓഗസ്റ്റ് 24ന്
നവഭാരത പ്രസ്ഥാനത്തിന്റെ ഭാഗമായി 2022 ഓടെ കര്ഷകരുടെ വരുമാനം ഇരട്ടിയാക്കുക എന്ന ലക്ഷ്യത്തോടെ കേന്ദ്ര കൃഷി, കര്ഷക ക്ഷേമ മന്ത്രാലയം ആവിഷ്ക്കരിച്ച ഏഴിന കര്മ്മ പരിപാടിയുടെ പ്രഖ്യാപനം ഓഗസ്റ്റ് 24ന് കേന്ദ്ര സമുദ്ര മത്സ്യ ഗവേഷണ സ്ഥാപനത്തില് നടക്കും. രാവിലെ 10ന് നടക്കുന്ന ചടങ്ങില് പ്രഫ. കെ. വി. തോമസ് എംപി മുഖ്യാതിഥിയാകും. കര്ഷകര്ക്കുള്ള നവഭാരത പ്രതിജ്ഞയും പ്രഫ. കെ. വി. തോമസ് ചൊല്ലിക്കൊടുക്കും. പ്രധാനമന്ത്രി ശ്രീ നരേന്ദ്ര മോദി വിഭാവനം ചെയ്ത് നടപ്പാക്കുന്ന നവഭാരത പ്രസ്ഥാനം 2017-22 ന്റെ ഭാഗമായി 'നിശ്ചയ ദാര്ഢ്യത്തിലൂടെ ഫലപ്രാപ്തിയിലേക്ക്' എന്ന മുദ്രാവാക്യമുയര്ത്തിയാണ് രാജ്യമെമ്പാടും നവ ഭാരത പ്രതിജ്ഞയെടുക്കുന്നത്.
ഇന്ത്യന് കാര്ഷിക ഗവേഷണ കേന്ദ്രം അസിസ്റ്റന്റ് ഡയറക്ടര് ജനറല് ഡോ. പ്രവീണ് പുത്ര ഏഴിന കര്മ്മ പരിപാടി വിശദീകരിക്കും. കേന്ദ്ര സമുദ്ര മത്സ്യ ഗവേഷണ സ്ഥാപനം ഡയറക്ടര് ഡോ. എ. ഗോപാലകൃഷ്ണന് ചടങ്ങിന് അധ്യക്ഷത വഹിക്കും. ഇതോടനുബന്ധിച്ച് നടക്കുന്ന കര്ഷക-ശാസ്ത്രജ്ഞ മുഖാമുഖത്തില് കൃഷി, ഫിഷറീസ്, മൃഗസംരക്ഷണം, ജൈവകൃഷി, കാര്ഷിക മൂല്യവര്ദ്ധന എന്നീ മേഖലയിലുള്ള വിദഗ്ധര് കര്ഷകരുടെ പ്രശ്നങ്ങള്ക്ക് പരിഹാരം നിര്ദ്ദേശിക്കുകയും സംശയനിവാരണം നടത്തുകയും ചെയ്യും. കര്ഷകര്ക്കുള്ള സൗജന്യ കാര്ഷിക കിറ്റ് വിതരണവും ചടങ്ങില് നടക്കും. പരിപാടിയില് പങ്കെടുക്കാന് ആഗ്രഹിക്കുന്ന കര്ഷകര് ബുധനാഴ്ച അഞ്ച് മണിക്കകം 8281757450 എന്ന ഫോണ് നമ്പരില് ബന്ധപ്പെടണം.
(Visitor Counter : 39
ആരോഗ്യ, കുടുംബക്ഷേമ മന്ത്രാലയം
ഇതുവരെ 202.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: സെപ്തംബർ 12, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 202.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
4.39 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 83
പ്രധാനമന്ത്രിയുടെ ഓഫീസ്
സിൽച്ചാറിലും പരിസര പ്രദേശങ്ങളിലും 'ജീവിതം സുഗമമാക്കുന്ന' വികസന പ്രവർത്തനങ്ങളിൽ പ്രധാനമന്ത്രി സന്തുഷ്ടി പ്രകടിപ്പിച്ചു
സിൽച്ചാറിലും പരിസര പ്രദേശങ്ങളിലും 'ജീവിതം സുഗമമാക്കുന്ന' വികസന പ്രവർത്തനങ്ങളിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ഒരു ട്വീറ്റ് ത്രെഡിൽ, പാർലമെന്റ് അംഗം ഡോ. രാജ്ദീപ് റോയ് സിൽച്ചാറിന്റെ വികാസ് യാത്രയെക്കുറിച്ച് അറിയിച്ചു. വിദ്യാഭ്യാസം, ശുചിത്വം, ആരോഗ്യ സംരക്ഷണം, ജലവിതരണം, പരിസ്ഥിതി, ഗതാഗതം, താങ്ങാനാവുന്ന ഭവന ലഭ്യത, സുരക്ഷാ സുരക്ഷ, പൊതുസേവനം എന്നിവയാകട്ടെ, മേഖലയുടെ സാമ്പത്തിക ശേഷിക്കൊപ്പം ജീവിത നിലവാരവും മെച്ചപ്പെട്ടിട്ടുണ്ടെന്ന് അദ്ദേഹം അറിയിച്ചു. സിജിഎച്ച്എസ് വെൽനസ് സെന്റർ, പ്രധാനമന്ത്രി ഗ്രാം സഡക് യോജന , പ്രധാനമന്ത്രി ആവാസ് യോജന ഗ്രാമീൺ , സിൽച്ചാറിലെയും സമീപ പ്രദേശങ്ങളിലെയും ജനങ്ങളുടെ ജീവിതം സുഗമമാക്കുന്ന മറ്റ് വികസന സംരംഭങ്ങളെക്കുറിച്ചും അദ്ദേഹം സംസാരിച്ചു.
പാർലമെന്റ് അംഗത്തിന്റെ ട്വീറ്റ് ത്രെഡുകൾക്ക് മറുപടിയായി പ്രധാനമന്ത്രി ട്വീറ്റ് ചെയ്തു;
"വികസനത്തിന്റെ ഫലങ്ങൾ സിൽച്ചാറിലും പരിസര പ്രദേശങ്ങളിലും 'ജീവിതം സുഗമാമാക്കുന്നു' എന്നതിൽ സന്തോഷമുണ്ട്."
-ND-
ശാസ്ത്ര സാങ്കേതിക മന്ത്രാലയം
ഉപയോഗിച്ച മാസ്ക് സംസ്കരിക്കുന്നതിന് ഇന്റർനെറ്റ് അടിസ്ഥാനമാക്കിയുള്ള സ്മാർട്ട് ബിൻ പുറത്തിറക്കി
ന്യൂഡൽഹി, ജൂൺ 11, 2020
കോവിഡ് -19 നെ പ്രതിരോധിക്കാൻ സഹായിക്കുന്ന ഉൽപ്പന്നങ്ങൾ വികസിപ്പിക്കാനുള്ള ശ്രമങ്ങളുടെ ഭാഗമായി കൊച്ചി ആസ്ഥാനമായ വി.എസ്.റ്റി. മൊബിലിറ്റി സൊല്യൂഷൻസ് ഒരു ഓട്ടോമേറ്റഡ് മാസ്ക് ഡിസ്പോസൽ മെഷീൻ പുറത്തിറക്കി. യു.വി. ലൈറ്റ് അധിഷ്ഠിത വിവിധോദ്ദേശ അണുനാശക സംവിധാനമായ യു.വി. സ്പോട്ടും വി.എസ്.റ്റി. പുറത്തിറക്കി.
തിരുവനന്തപുരത്തെ ശ്രീ ചിത്ര തിരുനാൾ ഇൻസ്റ്റിറ്റ്യൂട്ട് ഫോർ മെഡിക്കൽ സയൻസസ് ആൻഡ് ടെക്നോളജിയിൽ  വികസിപ്പിച്ച ചിത്ര യു.വി. അടിസ്ഥാനമാക്കിയുള്ള ഫെയ്സ് മാസ്ക് ഡിസ്പോസൽ ബിൻ സാങ്കേതിക വിദ്യയാണ് ബിൻ -19 എന്ന് പേരുള്ള മാസ്ക് സംസ്കരണ സംവിധാനത്തിൽ ഉപയോഗിക്കുന്നത്.
ഉപയോഗിച്ച മാസ്ക് ശേഖരിക്കുന്നതിനും അണുവിമുക്തമാക്കുന്നതിനും ബിൻ-19 ഉപയോഗിക്കാം. ഉപയോഗിച്ച മാസ്കുകൾ ബിന്നിലെ ഒരു കണ്ടെയ്നറിനുള്ളിൽ നിക്ഷേപിച്ച് ഒരു പ്രത്യേക പ്രക്രിയയിലൂടെ അണുവിമുക്തമാക്കാൻ സാധിക്കുമെന്ന് ബിൻ-19 ന്റെ പ്രവർത്തനം വിശദീകരിച്ചുകൊണ്ട് വി.എസ്.റ്റി. സി.ഇ.ഒ., ആൽവിൻ ജോർജ് പറഞ്ഞു. മാസ്ക് ഉപയോഗശേഷം ഉപേക്ഷിക്കുന്ന വ്യക്തിക്ക് ബിന്നിൽ ഘടിപ്പിച്ചിരിക്കുന്ന ഓട്ടോമാറ്റിക് സാനിറ്റൈസർ ഡിസ്പെൻസറിന്റെ സഹായത്തോടെ കൈകൾ വൃത്തിയാക്കാനും കഴിയും. എല്ലാ പ്രവർത്തനങ്ങളും കൈകൾ തൊടാതെ തന്നെ പൂർത്തിയാക്കാൻ കഴിയും.
ഓട്ടോ സാനിറ്റൈസർ ഡിസ്പെൻസർ ശൂന്യമാണെങ്കിൽ അതറിയിക്കുന്നതിനുള്ള മുന്നറിയിപ്പ്, ബിൻ -19 കണ്ടെത്താനുള്ള മൊബൈൽ ആപ്ലിക്കേഷൻ, ഉപകരണത്തിന്റെ തൽസ്ഥിതി അറിയുന്നതിനുള്ള മുന്നറിയിപ്പുകൾ നൽകാനുള്ള വെബ് പോർട്ടൽ, ഉപകരണം തുറക്കുമ്പോഴുള്ള മുന്നറിയിപ്പുകൾ, എന്നിവയാണ് ബിൻ -19 ന്റെ ഇന്റർനെറ്റ് അധിഷ്ഠിത സവിശേഷതകൾ.
ഇത്തരമൊരു സൗകര്യം കേരളത്തിൽ ലഭ്യമാകുന്നത് ഇതാദ്യമാണെന്ന് ബിൻ -19, യുവി സ്പോട്ട് എന്നീ ഉപകരണങ്ങൾ പുറത്തിറക്കികൊണ്ട് ജില്ലാ കളക്ടർ എസ്. സുഹാസ് പറഞ്ഞു.
“ഞങ്ങളുടെ സാങ്കേതിക ജ്ഞാനവും പരീക്ഷണാടിസ്ഥാനത്തിൽനിർമ്മിച്ച ഈ ഉപകരണങ്ങളും പ്രായോഗികതലത്തിൽ യാഥാർത്ഥ്യമാക്കിയ സംഘത്തെ അഭിനന്ദിക്കുന്നു. ഇത് ഓഫീസുകളിലും, വീടുകളിലും, മറ്റ് പൊതു സ്ഥലങ്ങളിലും വളരെ സൗകര്യപ്രദമായിരിക്കും” എന്ന് എസ്.സി.റ്റി.ഐ.എം.എസ്.റ്റി. ഡയറക്ടർ ഡോ. ആശ കിഷോർ പറഞ്ഞു. രണ്ട് ഉപകരണങ്ങളും വിജയകരമായി തന്നെ ശ്രീ ചിത്ര ലാബിൽ മൈക്രോബയോളജിക്കൽ പരിശോധനകൾക്ക് വിധേയമാക്കിയിരുന്നു.

(Press Information Bureau,
ആരോഗ്യ, കുടുംബക്ഷേമ മന്ത്രാലയം
മഹാരാഷ്ട്ര, കേരളം, പഞ്ചാബ്, തമിഴ്നാട്, കര്ണാടക എന്നീ സംസ്ഥാനങ്ങളില് പ്രതിദിന കോവിഡ് രോഗികളുടെ എണ്ണത്തില് വര്ധന തുടരുന്നു
ഇന്ന് രാവിലെ ഏഴ് മണി വരെ 1.94 കോടി ഡോസ് വാക്സിന് നല്കി.
കഴിഞ്ഞ 24 മണിക്കൂറില് 15 ലക്ഷത്തോളം ഡോസ് വാക്സിന് നല്കി.
മഹാരാഷ്ട്ര, കേരളം, പഞ്ചാബ്, തമിഴ്നാട്, കര്ണാടക എന്നീ സംസ്ഥാനങ്ങളില് പ്രതിദിന കോവിഡ് രോഗികളുടെ എണ്ണത്തില് വര്ധന തുടരുന്നു. കഴിഞ്ഞ 24 മണിക്കൂറില് രാജ്യത്ത് റിപ്പോര്ട്ട് ചെയ്ത പുതിയ രോഗികളുടെ 82% വും ഈ സംസ്ഥാനങ്ങളില് നിന്ന്.
കഴിഞ്ഞ 24 മണിക്കൂറില് 18,327 പുതിയ കേസുകള് റിപ്പോര്ട്ട് ചെയ്തു. മഹാരാഷ്ട്രയിലാണ് ഏറ്റവും കൂടുതല്- 10,216.
രണ്ടാം സ്ഥാനത്തുള്ള കേരളത്തില് 2,776 പേര്ക്കും പഞ്ചാബില് 808 പേര്ക്കും രോഗം സ്ഥിരീകരിച്ചു.
ഇന്ത്യയില് ചികിത്സയിലുള്ള രോഗികളുടെ എണ്ണം 1,80,304 ആയി. ഇത് ആകെ രോഗബാധിതരുടെ 1.61 ശതമാനമാണ്.
അതേസമയം 21 സംസ്ഥാനങ്ങള് /കേന്ദ്ര ഭരണ പ്രദേശങ്ങളില് ആയിരത്തില് താഴെ മാത്രം സജീവ രോഗികള്. അരുണാചല്പ്രദേശില് മൂന്ന് രോഗികള് മാത്രം.
കഴിഞ്ഞ 24 മണിക്കൂറില് മഹാരാഷ്ട്ര, ഗുജറാത്ത്, പഞ്ചാബ്, മധ്യപ്രദേശ്, കര്ണാടക, ഹരിയാന എന്നിവിടങ്ങളില് ചികിത്സയില് ഉള്ളവരുടെ എണ്ണത്തില് വര്ധന. അതേസമയം കഴിഞ്ഞ 24 മണിക്കൂറില് കേരളം, ചത്തീസ്ഗഢ്, തമിഴ്നാട് എന്നിവിടങ്ങളില് ചികിത്സയിലുള്ളവരുടെ എണ്ണത്തില് കുറവ് രേഖപ്പെടുത്തി.
കോവിഡ് വാക്സിന് രണ്ടാം ഡോസ് 2021 ഫെബ്രുവരി 13 ന് ആണ് നല്കാന് ആരംഭിച്ചത്. മുന്നണി പോരാളികള്ക്കുള്ള വാക്സിനേഷന് 2021 ഫെബ്രുവരി രണ്ടിന് നല്കാന് ആരംഭിച്ചു. വാക്സിനേഷന്റെ മൂന്നാം ഘട്ടമായി 60 വയസു കഴിഞ്ഞ വര്ക്കും 45 വയസ്സ് കഴിഞ്ഞ പ്രത്യേക രോഗമുള്ളവര്ക്കും 2021 മാര്ച്ച് ഒന്നിന് നല്കാന് ആരംഭിച്ചു.
രാജ്യമെമ്പാടും നടത്തിവരുന്ന വാക്സിനേഷന് നടപടിയുടെ ഭാഗമായി ഇന്ന് രാവിലെ 7 മണി വരെയുള്ള താല്ക്കാലിക കണക്ക് പ്രകാരം 3,57,478 സെഷനുകളിലായി 1.94 കോടി  പേര്ക്ക് വാക്സിന് നല്കി.
ഇതില് 69,15,661 ആരോഗ്യപ്രവര്ത്തകര് , 33,56,830 ആരോഗ്യപ്രവര്ത്തകര്  63,55,989 മുന്നണിപ്പോരാളികള് 1,44,191 മുന്നണി പ്രവര്ത്തകര്  45 വയസ്സിനു മുകളില് പ്രായമുള്ള നിശ്ചിത രോഗങ്ങളുള്ള 3,46,758 പേര്  60 വയസ്സിനു മുകളില് പ്രായമുള്ള 23,78,275 ഗുണഭോക്താക്കള് എന്നിവര് ഉള്പ്പെടുന്നു.
വാക്സിനേഷന് യജ്ഞത്തിന്റെ 49-മത് ദിവസത്തില്  14,92,201 ഡോസ് വാക്സിന് നല്കി. ഇവരില് 11,99,848 ഗുണഭോക്താക്കള് ആദ്യ ഡോസും 2,92,353 ഗുണഭോക്താക്കള് രണ്ടാം ഡോസും സ്വീകരിച്ചു.
കഴിഞ്ഞ 24 മണിക്കൂറില് 108 മരണം റിപ്പോര്ട്ട് ചെയ്തു.
ഇതിലെ 85.2 ശതമാനവും 6 സംസ്ഥാനങ്ങളില് നിന്ന്. മഹാരാഷ്ട്രയിലാണ് ഏറ്റവും കൂടുതല്- 53. കേരളത്തില് 16, പഞ്ചാബില് 11 പേരും കഴിഞ്ഞ 24 മണിക്കൂറില് മരിച്ചു.
കഴിഞ്ഞ 24 മണിക്കൂറില് 18 സംസ്ഥാന/ കേന്ദ്ര ഭരണ പ്രദേശങ്ങളില് ഒരു കോവിഡ് മരണവും റിപ്പോര്ട്ട് ചെയ്തിട്ടില്ല.
ഗുജറാത്ത്, പശ്ചിമബംഗാള്, ഉത്തര്പ്രദേശ്, ഗോവ, ഉത്തരാഖണ്ഡ്, ലക്ഷദ്വീപ്, പുതുച്ചേരി, ആസാം, സിക്കിം, മണിപ്പൂര്, മേഘാലയ, അരുണാചല്പ്രദേശ്, ത്രിപുര, നാഗാലാന്ഡ്, മിസോറം, ആന്ഡമാന് നിക്കോബാര് ദ്വീപ്,, ദാമന്& ദിയു, ദാദ്ര &നഗര് ഹവേലി, എന്നിവയാണവ
(Visitor Counter : 182
പ്രധാനമന്ത്രിയുടെ ഓഫീസ്
വുഷു സ്റ്റാർസ് ചാമ്പ്യൻഷിപ്പിൽ ഇന്ത്യക്കായി 17 മെഡലുകൾ നേടിയ വനിതാ അത്ലറ്റുകളെ പ്രധാനമന്ത്രി അഭിനന്ദിച്ചു
റഷ്യയിലെ മോസ്കോയിൽ നടന്ന വുഷു സ്റ്റാർസ് ചാമ്പ്യൻഷിപ്പിൽ രാജ്യത്തിനായി 17 മെഡലുകൾ നേടിയ ഇന്ത്യൻ വനിതാ അത്ലറ്റുകളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര കായിക യുവജനകാര്യ മന്ത്രി ശ്രീ അനുരാഗ് സിംഗ് താക്കൂറിന്റെ ട്വീറ്റ് റീട്വീറ്റ് ചെയ്തുകൊണ്ട് പ്രധാനമന്ത്രി പറഞ്ഞു;
"നമ്മുടെ കായികതാരങ്ങൾക്ക് അഭിനന്ദനങ്ങൾ."
രാജ്യരക്ഷാ മന്ത്രാലയം
ബ്രഹ്മോസ് സൂപ്പർസോണിക് ക്രൂയിസ് മിസൈലിന്റെ വ്യോമ പതിപ്പ് ഒഡീഷ തീരത്ത് സുഖോയ് 30 എംകെ-ഐയിൽ നിന്ന് വിജയകരമായി പരീക്ഷിച്ചു.
ന്യൂഡൽഹി : ഡിസംബർ 8 -2021
ബ്രഹ്മോസ് സൂപ്പർസോണിക് ക്രൂയിസ് മിസൈലിന്റെ വ്യോമ പതിപ്പ് ഇന്ന് രാവിലെ 10.30 ന് ഒഡീഷ തീരത്തെ ചാന്ദിപൂരിലുള്ള ഇന്റഗ്രേറ്റഡ് ടെസ്റ്റ് റേഞ്ചിൽ നിന്ന് വിജയകരമായി പരീക്ഷിച്ചു. സൂപ്പർസോണിക് യുദ്ധവിമാനമായ സുഖോയ് 30 എംകെ-ഐയിൽ നിന്ന് ആണ് പരീക്ഷണം നടത്തിയത്. വിമാനത്തിൽ നിന്ന് വിക്ഷേപിച്ച മിസൈൽ മുൻകൂട്ടി ആസൂത്രണം ചെയ്ത പാത പിന്തുടർന്നു കൊണ്ട് എല്ലാ ലക്ഷ്യങ്ങളും പൂർത്തിയാക്കി.
ബ്രഹ്മോസ് വികസനത്തിലെ ഒരു പ്രധാന നാഴികക്കല്ലാണ് വിക്ഷേപണം. രാജ്യത്തിനകത്ത് ബ്രഹ്മോസ് വ്യോമ മിസൈൽ പരമ്പരയുടെ നിർമ്മാണത്തിന് ഇത് വഴിയൊരുക്കും . റാംജെറ്റ് എഞ്ചിന്റെ അവിഭാജ്യ ഘടകമായ പ്രധാന എയർഫ്രെയിം ഉപകരണങ്ങൾ ഇന്ത്യയിലെ വ്യവസായ മേഖല തദ്ദേശീയമായി വികസിപ്പിച്ചതാണ്. ഇവയുടെ ഘടനാപരമായ സമഗ്രതയും പ്രവർത്തന മികവും ഇന്നത്തെ പരീക്ഷണത്തിലൂടെ തെളിയിക്കപ്പെട്ടു. ബ്രഹ്മോസിന്റെ വ്യോമ പതിപ്പ് 2021 ജൂലൈയിലാണ് അവസാനമായി പരീക്ഷിച്ചത്.
വിജയകരമായ പരീക്ഷണ വിക്ഷേപണത്തിന് ഡിആർഡിഒ, ബ്രഹ്മോസ്, ഇന്ത്യൻ വ്യോമസേന, വ്യവസായ മേഖല എന്നിവരെ പ്രതിരോധ മന്ത്രി ശ്രീ രാജ്നാഥ് സിംഗ് പ്രശംസിച്ചു.
സൂപ്പർസോണിക് ക്രൂയിസ് മിസൈലിന്റെ വികസനത്തിനും ഉൽപ്പാദനത്തിനും വിപണനത്തിനുമായി ഇന്ത്യയും  റഷ്യയും  ചേർന്നുള്ള സംയുക്ത സംരംഭമാണ് ബ്രഹ്മോസ്. ശക്തമായ ആക്രമണ ശേഷിയുള്ള മിസൈൽ സംവിധാനമായ ബ്രഹ്മോസ്, നേരത്തെ തന്നെ സായുധ സേനയുടെ ഭാഗമാണ് .
IE/SKY
(Visitor Counter : 186
ആരോഗ്യ, കുടുംബക്ഷേമ മന്ത്രാലയം
ദേശീയ രക്തനയം
ന്യൂ ഡൽഹി, ഫെബ്രുവരി 08, 2022
ദേശീയ രക്ത നയത്തെ പിന്തുണയ്ക്കുന്നതിനായി ഡ്രഗ്സ് ആൻഡ് കോസ്മെറ്റിക്സ്  ചട്ടങ്ങൾ 2020, ഗവൺമെന്റ് വിജ്ഞാപനം ചെയ്തിട്ടുണ്ട്. ഈ ചട്ടങ്ങൾ, രക്ത ബാങ്കുകളുടെ പ്രവർത്തനം, രക്ത സംസ്കരണം, അനുബന്ധ പ്രവർത്തനങ്ങൾ എന്നിവയുമായി ബന്ധപ്പെട്ടതാണ്. നിയമങ്ങളുടെ പകർപ്പ് ഇവിടെ ലഭ്യമാണ്: https://cdsco.gov.in/opencms/opencms/system/modules/CDSCO.WEB/elements/download_file_division.jsp?num_id=NTc2MQ
രക്തത്തിന്റെയും രക്ത ഘടകങ്ങളുടെയും പ്രോസസ്സിംഗ് ചാർജുകൾ, മരുന്ന് വിലനിയന്ത്രണ ഉത്തരവിന്  കീഴിൽ കൊണ്ടുവരുന്നതിനായി നാഷണൽ ഫാർമസ്യൂട്ടിക്കൽ പ്രൈസിംഗ് അതോറിറ്റിയുമായി  ഗവൺമെന്റ് ആലോചിക്കുന്നു.
2022 ജനുവരി 03-ന് എല്ലാ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും സ്റ്റേറ്റ് ബ്ലഡ് ട്രാൻസ്ഫ്യൂഷൻ കൗൺസിലുകളുമായുള്ള  യോഗത്തിൽ, ദേശീയ രക്തനയം അവലോകനം ചെയ്യാൻ ശുപാർശ ചെയ്തിട്ടുണ്ട്. കൂടാതെ, എൻ ബി ടി സി / ബി ടി എസ് ഡിവിഷൻ, നാഷണൽ എയ്ഡ്സ് കൺട്രോൾ ഓർഗനൈസേഷനിൽ  നിന്ന് ഡയറക്ടറേറ്റ് ജനറൽ ഓഫ് ഹെൽത്ത് സർവീസസിലേക്ക്  മാറ്റിക്കൊണ്ടിരിക്കുകയാണ്.
ഇന്ന് രാജ്യ സഭയിൽ രേഖാമൂലം നൽകിയ മറുപടിയിലാണ് കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ ഇക്കാര്യം വ്യക്തമാക്കിയത്.
RRTN/SKY
പ്രധാനമന്ത്രിയുടെ ഓഫീസ്
നാവികസേനാ ദിനത്തില് പ്രധാനമന്ത്രി ഇന്ത്യന് നാവികസേനയെ അഭിവാദ്യംചെയ്തു
നാവികസേനാ ദിനമായ ഇന്ന് പ്രധാനമന്ത്രി ശ്രീ. നരേന്ദ്ര മോദി ഇന്ത്യന് നാവിക സേനാംഗങ്ങളെഅഭിവാദ്യംചെയ്തു.
('നാവികസേനാ ദിനത്തില് നമ്മുടെ ധീരരായ നാവികസേനാംഗങ്ങളെ നാം അഭിവാദ്യം ചെയ്യുന്നു. അവരുടെവിലയേറിയസേവനവുംത്യാഗവും നമ്മുടെ രാഷ്ട്രത്തെ കൂടുതല്കരുത്തുറ്റതും, സുരക്ഷിതവുമാക്കിയിട്ടുണ്ട്, ' പ്രധാനമന്ത്രി പറഞ്ഞു.
ND/MRD- 686
പ്രധാനമന്ത്രിയുടെ ഓഫീസ്
എഞ്ചിനീയർമാരുടെ ദിനത്തിൽ പ്രധാനമന്ത്രി അവരെ അഭിവാദ്യം ചെയ്തു
ശ്രീ എം വിശ്വേശ്വരയ്യയുടെ ജന്മവാർഷികത്തിൽ ആദരാഞ്ജലികൾ അർപ്പിച്ചു
എൻജിനീയർമാരുടെ ദിനത്തിൽ , കഠിനാധ്വാനികളായ എല്ലാ എഞ്ചിനീയർമാർക്കും പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. ശ്രീ എം. വിശ്വേശ്വരയ്യയുടെ ജന്മദിനത്തിൽ അദ്ദേഹം ആദരാഞ്ജലി അർപ്പിക്കുകയും അദ്ദേഹത്തിന്റെ നേട്ടങ്ങൾ അനുസ്മരിക്കുകയും ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു;
"കഠിനാധ്വാനികളായ എല്ലാ എഞ്ചിനീയർമാർക്കും #എഞ്ചിനീയേഴ്സ് ദിനാശംസകൾ. നമ്മുടെ ഭൂമിയെ മികച്ചതും സാങ്കേതികമായി പുരോഗമിക്കുന്നതിൽ നിർണായകവുമായ പങ്കു വഹിച്ചതിന് അവരോട് നന്ദി പറയാൻ വാക്കുകൾ മതിയാവില്ല . സവിശേഷ വ്യക്തിത്വത്തിനുടമയായിരുന്ന ശ്രീ എം. വിശ്വേശ്വരയ്യയുടെ ജന്മദിനത്തിൽ ഞാൻ അദ്ദേഹത്തിന് ആദരാഞ്ജലി അർപ്പിക്കുന്നു."
(
പ്രധാനമന്ത്രിയുടെ ഓഫീസ്
പ്രശസ്ത ആണവ ഭൗതിക ശാസ്ത്രജ്ഞൻ ശ്രീ ബികാഷ് സിൻഹയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത ആണവ ഭൗതിക ശാസ്ത്രജ്ഞൻ ശ്രീ ബികാഷ് സിൻഹയുടെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റിൽ പ്രധാനമന്ത്രി പറഞ്ഞു;
"ശാസ്ത്രത്തിന്, പ്രത്യേകിച്ച് ന്യൂക്ലിയർ ഫിസിക്സ്, ഹൈ എനർജി ഫിസിക്സ് എന്നീ മേഖലകളിൽ ശ്രീ ബികാഷ് സിൻഹ ജി നൽകിയ മഹത്തായ സംഭാവനകൾ എന്നും സ്മരിക്കപ്പെടും. ഊർജ്ജസ്വലമായ ഒരു ഗവേഷണ ആവാസവ്യവസ്ഥയെ മുന്നോട്ട് കൊണ്ടുപോകാനുള്ള അദ്ദേഹത്തിന്റെ താല്പര്യം ശ്രദ്ധേയമായിരുന്നു. അദ്ദേഹത്തിന്റെ വിയോഗത്തിൽ വേദനിക്കുന്നു. അദ്ദേഹത്തിന്റെ കുടുംബാംഗങ്ങളോടും ആരാധകരോടും അനുശോചനം രേഖപ്പെടുത്തുന്നു. ഓം ശാന്തി.”
Shri Bikash Sinha Ji will be remembered for his monumental contribution towards science, especially in the field of nuclear physics and high energy physics. His passion towards furthering a vibrant research ecosystem was noteworthy. Pained by his demise. Condolences to his family…
— Narendra Modi  August 11, 2023
പ്രധാനമന്ത്രിയുടെ ഓഫീസ്
എമിരിറ്റസ് ബെനഡിക്ട് പതിനാറാമൻ മാർപാപ്പയുടെ നിര്യാണത്തിൽ പ്രധാനമന്ത്രി അനുശോചിച്ചു
എമിരിറ്റസ് ബെനഡിക്ട് പതിനാറാമൻ മാർപാപ്പയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
“സ്വന്തം ജീവിതം മുഴുവനും സഭയ്ക്കും കർത്താവായ ക്രിസ്തുവിന്റെ പ്രബോധനങ്ങൾക്കും വേണ്ടി സമർപ്പിച്ച എമിരിറ്റസ് ബെനഡിക്ട് പതിനാറാമൻ മാർപാപ്പയുടെ വേർപാടിൽ ദുഃഖമുണ്ട്. സമൂഹത്തിന് അദ്ദേഹം നൽകിയ സമ്പന്നമായ സേവനത്തിന്റെ പേരിൽ അദ്ദേഹം ഓർമ്മിക്കപ്പെടും. അദ്ദേഹത്തിന്റെ വിയോഗത്തിൽ ദുഃഖിക്കുന്ന ലോകമെമ്പാടുമുള്ള ദശലക്ഷക്കണക്കിനാളുകൾക്കൊപ്പമാണ് എന്റെ ചിന്തകൾ.”
പ്രധാനമന്ത്രിയുടെ ഓഫീസ്
സംസ്ഥാനത്ത് ജൽ ജീവൻ മിഷൻ 100 ശതമാനം പൂർത്തീകരിക്കാനുള്ള ആവേശം പ്രകടിപ്പിച്ച ഗുജറാത്തിലെ ജനങ്ങളെ പ്രധാനമന്ത്രി അഭിനന്ദിച്ചു
ഹർ ഘർ ജലിന്റെ 100 ശതമാനം പൂർത്തിയാക്കിയതിനെക്കുറിച്ച് ഗുജറാത്ത് മന്ത്രി ശ്രീ ഋഷികേശ് പട്ടേലിന്റെ ട്വീറ്റിന് മറുപടിയായി പ്രധാനമന്ത്രി, ഗുജറാത്തിലെ ജനങ്ങളുടെ ആവേശത്തെ പ്രശംസിച്ചു.
പ്രധാനമന്ത്രി ട്വീറ്റ് ചെയ്തു :
"ഗുജറാത്തിലെ ജനങ്ങൾക്ക് അഭിനന്ദനങ്ങൾ... ഇത് ജലവൈദ്യുതിക്കുള്ള ജനങ്ങളുടെ ആവേശത്തെയാണ് കാണിക്കുന്നത്."
--ND--
ગુજરાતના લોકોને ખૂબ ખૂબ અભિનંદન...આ જળ શક્તિ પ્રત્યે લોકોનો ઉત્સાહ દર્શાવે છે. https://t.co/aBveqxkaKL
— Narendra Modi  October 26, 2022
പ്രധാനമന്ത്രിയുടെ ഓഫീസ്
പ്രധാനമന്ത്രി ലക്സംബര്ഗ് പ്രധാനമന്ത്രി സേവ്യര് ബെറ്റെലുമായി ഇന്ത്യ-ലക്സംബര്ഗ് വിര്ച്വല് ഉച്ചകോടി നടത്തി
പ്രധാനമന്ത്രി ശ്രീ നരേന്ദ്ര മോദിയും ലക്സംബര്ഗ് പ്രധാനമന്ത്രി സേവ്യര് ബെറ്റെലും വിര്ച്വല് ഉഭയകക്ഷി ഉച്ചകോടിയില് പങ്കെടുത്തു.
കോവിഡ് 19 ആഗോള മഹാമാരി കാരണം ലക്സംബര്ഗില് നിരവധി ജീവന് പൊലിഞ്ഞതിന്റെ പശ്ചാത്തലത്തില് പ്രധാനമന്ത്രി അനുശോചനം രേഖപ്പെടുത്തി. പ്രതിസന്ധി കൈകാര്യം ചെയ്യുന്നതില് നല്കുന്ന നേതൃത്വത്തിന് ബഹുമാനപ്പെട്ട സേവ്യര് ബെറ്റെലിനെ അദ്ദേഹം അഭിനന്ദിച്ചു.
കോവിഡിനു ശേഷമുള്ള ലോകത്ത് ഇന്ത്യ-ലക്സംബര്ഗ് ബന്ധം ശക്തിപ്പെടുത്തുന്നതിനെക്കുറിച്ചുള്ള കാര്യത്തില് ഇരുപ്രധാനമന്ത്രിമാരും സാമ്പത്തിക സാങ്കേതികവിദ്യ, ഹരിത സമ്പദ് വ്യവസ്ഥ, ബഹിരാകാശ ആപ്ലിക്കേഷനുകള്, ഡിജിറ്റല് കണ്ടുപിടുത്തങ്ങള്, സ്റ്റാര്ട്ടപ്പുകള് തുടങ്ങിയ വിഷയങ്ങളില് നിര്ദേശങ്ങള് കൈമാറി. ഇരു രാജ്യങ്ങളും തമ്മിലുള്ള സാമ്പത്തിക വ്യാപാര വ്യവസ്ഥാപകര്, സ്റ്റോക്ക് എക്സ്ചേഞ്ചുകള്, ഇന്നൊവേഷന് ഏജന്സികള് എന്നിവയുള്പ്പെടെ, വിവിധ കരാറുകളുടെ തീര്പ്പിനെ നേതാക്കള് സ്വാഗതം ചെയ്തു.
ഫലപ്രദമായ ബഹുമുഖ നിര്വഹണത്തിനും കോവിഡ്-19 മഹാമാരി, ഭീകരവാദം, കാലാവസ്ഥാ വ്യതിയാനം തുടങ്ങിയ ആഗോള വെല്ലുവിളികള് നേരിടുന്നതിനുമുള്ള സഹകരണം ശക്തിപ്പെടുത്താന് ഇരുപ്രധാനമന്ത്രിമാരും സമ്മതിച്ചു. അന്താരാഷ്ട്ര സൗര സഖ്യത്തില്  ഭാഗമാകാനുള്ള ലക്സംബര്ഗിന്റെ പ്രഖ്യാപനത്തെ പ്രധാനമന്ത്രി സ്വാഗതം ചെയ്തു. ദുരന്ത നിവാരണ അടിസ്ഥാനസൗകര്യ സഖ്യത്തിലേക്ക്  ലക്സംബര്ഗിനെ പ്രധാനമന്ത്രി ക്ഷണിക്കുകയും ചെയ്തു.
കോവിഡ്-19നുശേഷം സാഹചര്യങ്ങള് മെച്ചപ്പെടുമ്പോള് ലക്സംബര്ഗിലെ ഗ്രാന്ഡ് ഡ്യൂക്കിനും പ്രധാനമന്ത്രി ബെറ്റെലിനും രാജ്യത്ത് സ്വീകരണമൊരുക്കാനാകുമെന്ന് പ്രധാനമന്ത്രി പ്രത്യാശ പ്രകടിപ്പിച്ചു. പ്രധാനമന്ത്രി ബെറ്റലും പ്രധാനമന്ത്രി മോദിയെ അദ്ദേഹത്തിന്റെ സൗകര്യാര്ഥം ലക്സംബര്ഗ് സന്ദര്ശിക്കാന് ക്ഷണിച്ചു.